

VLADA REPUBLIKE HRVATSKE

Zagreb, 10. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo gospodarstva i održivog razvoja  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o prihvaćanju Nacrta memoranduma o suglasnosti između Ministarstva gospodarstva i održivog razvoja Republike Hrvatske i Ministarstva vodnih resursa i sigurnosti vode Alžirske Narodne Demokratske Republike o suradnji u području upravljanja vodama  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ 2021. godine donijela

**Z A K L J U Č A K**

1. Prihvaća se Nacrt memoranduma o suglasnosti između Ministarstva gospodarstva i održivog razvoja Republike Hrvatske i Ministarstva vodnih resursa i sigurnosti vode Alžirske Narodne Demokratske Republike o suradnji u području upravljanja vodama, u tekstu koji je Vladi Republike Hrvatske dostavilo Ministarstvo gospodarstva i održivog razvoja, aktom klase: 911-01/21-01/10, urbroja: \_\_\_\_\_\_\_\_\_\_, od \_\_\_\_\_\_\_\_ 2021. godine.

2. Memorandum o suglasnosti iz točke 1. ovoga Zaključka potpisat će ministar vanjskih i europskih poslova.

Klasa;

Urbroj:

Zagreb,

 PREDSJEDNIK

 mr.sc. Andrej Plenković

**OBRAZLOŽENJE**

Republika Hrvatska i Alžirska Narodna Demokratska Republika do sada nisu imale formalno uspostavljenu suradnju u području upravljanja vodama, pa se predmetnim Memorandumom stvara međunarodnopravni okvir za suradnju u području upravljanja vodama.

Naime, s obzirom na postojanje određenih pitanja od zajedničkog interesa u području upravljanja vodama, ocjenjeno je da postoji potreba i temelj da se suradnja između Republike Hrvatske i Alžirske Narodne Demokratske Republike uredi sklapanjem predmetnog Memoranduma.

Suradnja bi se odnosila na sljedeća područja: održivo upravljanje vodnim resursima, vodoopskrba stanovništva, ponovno korištenje voda, desalinizaciju morske vode, navodnjavanje, upravljanje rizicima od poplava i zaštita od poplava, edukacija kadrova u navedenim područjima, a dodatno se mogu definirati i druga područja suradnje zajedničkom odlukom dviju Stranaka.

Suradnja između stranaka u okviru Memoranduma o suglasnosti će se odvijati kroz organizaciju stručnih posjeta, seminara, konferencija i sastanaka u svrhu jačanja razmjene iskustva i produbljivanja znanja od zajedničkog interesa, uspostavu suradnje između istraživačkih organizacija, uspostavu programa obrazovanja, razmjenu kadrova i stručnjaka, razmjenu općih informacija te tehničke i znanstvene dokumentacije, pisane ili audiovizualne, razmjenu i prijenos tehnologija u području upravljanja vodama te ostale oblike suradnje koje će Stranke zajednički dogovoriti.

Slijedom iznesenog, predlaže se donošenje Zaključka o prihvaćanju Nacrta memoranduma.